
Parlamentul  României

Camera  Deputaţilor

	COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 17.02.2015
Nr. 4c-11/888
	
	Comisia pentru CULTURĂ, ARTE, MIJLOACE DE INFORMARE ÎN MASĂ
  Nr.4c-10/176/2014










Plx 405/2014

R A P O R T   COMUN

asupra propunerii legislative privind statutul artistului


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru cultură, arte, mijloace de informare în masă, au fost sesizare spre dezbatere în fond, cu propunerea legislativă privind statutul artistului, transmisă cu adresa   nr.Plx 405 din  8 septembrie 2014, înregistrată la comisie sub nr.4c-11/888 din 8 septembrie 2014, respectiv nr.4c-10/176 din                 9 septembrie 2014.

Conform prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.


Senatul, în calitate de primă Cameră sesizată, a respins iniţiativa legislativă în şedinţa din 2 septembrie 2014.



Consiliul Legislativ, a avizat negativ propunerea legislativă, conform avizul nr.148 din 17 februarie 2014.



Guvernul, prin punctul de vedere transmis cu adresa  nr.1139 din           13 iunie 2014, nu susţine adoptarea acestei  iniţiativei legislative.


Comisia pentru  învăţământ, ştiinţă tineret şi  sport a avizat negativ propunerea legislativă. 


Propunerea legislativă vizează statutul artistului, fiind necesară, potrivit Expunerii de motive, implicarea  nemijlocită a statului în sprijinirea morală şi  materială a celor mai  valoroşi reprezentanţi din domeniile de activitate artistică . În continuare, în documentul de motivare, se arată că propunerea constituie o măsură deosebit de semnificativă, demonstrând grija autorităţilor de  promovare a  personalităţilor autentice şi de stimulare a creatorilor de valori la  nivel naţional, prin sprijinirea financiară echitabilă a acestora.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare cele două Comisii au dezbătut iniţiativa legislativă în şedinţe separate. Membrii Comisiei pentru cultură, arte, mijloace de informare în masă au examinat iniţiativa legislativă  în şedinţa din zilele de 19 şi, respectiv 25 noiembrie 2014. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de 17  februarie 2015. 

Din numărul total de 23 de membri ai Comisiei pentru cultură, arte,  mijloace de informare în masă au participat la şedinţă 20 deputaţi, membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.

                       În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor respingerea propunerii legislative privind statutul artistului.


În raport cu obiectul şi conţinutul său, propunerea legislativă face parte din categoria legilor organice.
PREŞEDINTE,                                              PREŞEDINTE,
      Bogdan Liviu CIUCĂ                                 Gigel – Sorinel ŞTIRBU
              SECRETAR,                                               SECRETAR,
    Gabriel ANDRONACHE                             Florin – Costin PÂSLARU
Consilier parlamentar,
Florica Manole

